Wikidata, ni grafu ya maarifa ya lugha mbalimbali iliyohaririwa kwa ushirikiano unaosimamiwa na taasisi ya Wikimedia. Ni chanzo muhimu cha data wazi ambapo miradi ya Wikimedia kama vile Wikipedia, na mtu mwingine yeyote, anaweza kutumia chini ya leseni ya "CC0 public domain". Wikidata ni wiki inayoendeshwa na programu ya MediaWiki, na pia inaendeshwa na seti ya viendelezi vya grafu vya MediaWiki vinavyojulikana kama Wikibase. Wikidata ni hifadhidata inayolenga hati na vipengee, vinavyowakilisha aina yoyote ya mada, dhana au kitu. Kila kipengee kimetengewa kitambulishi cha kipekee na endelevu chenye nambari kamili inayoanishwa na herufi kubwa Q, herufi hii inayojulikana kama "QID". Hii huwezesha maelezo ya kimsingi yanayohitajika ili kubainisha mada ambayo kipengee kinashughulikia kutafsiriwa bila kupendelea lugha yoyote. Mifano wa dhana, mtu au kitu ni pamoja na 1988 Summer Olympics (Q8470), love (Q316), Johnny Cash (Q42775), Elvis Presley (Q303), na Gorilla (Q36611). Lebo za dhana,mtu au kitu hazihitaji kuwa za kipekee. Kwa mfano, kuna vitu viwili vinavyoitwa "Elvis Presley": Elvis Presley (Q303), ambayo inawakilisha mwimbaji na mwigizaji wa Marekani, na Elvis Presley (Q610926), ambayo inawakilisha albamu yake binafsi.